Rahvusvahelise seminari eesmärgiks oli tuua kokku programmi Euroopa Noored raames tegutsevad koolitajad, võimaldamaks neile tuge läbi eneseanalüüsi ja kogemustevahetuse kolleegidega teistest riikidest.  Seminari raames oli koolitajatel võimalik analüüsida oma tööd koolitajana, sh erinevaid rolle koolituskontekstis, isiklikke ressursse ning arendamist vajavaid valdkondi. Samuti oli seminari üheks rõhuasetuseks uute kontaktide loomine, võimaldamaks edaspidist tõhusat koostööd koolitajate vahel üle-euroopalisel tasandil.    Seminari võib pidada heaks näiteks uudsetest lähenemistest - näiteks kestis kogu seminar kokku vaid 48 tundi; koolitusruum hõlmas mitmeid erinevaid tsoone, sh aktiivse tegutsemise  ja spordi ala, meditatsiooninurk, ressursside nurk, loomingulise tegevuse ala jne. Täpsemalt leiate infot seminari ülesehituse ja sisu kohta raportist: Connect_48_Estonia_Report.pdf (3 Mb)